11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 423 της 25 Ιουν./3 Ιουλ. 1961 (ΦΕΚ Α΄ 107) Περί ορισμού του αριθμού των θέσεων Γυμναστών των ανωτάτων εκπαιδευτικών ιδρυμάτων εν εκάστω βαθμώ της εν άρθρ. 5 του Ν.Δ. 3379/55 βαθμολογικής κλίμακος. Έχοντες υπ’ όψει: α)Τας διατάξεις των άρθρ. 2 παρ. 2, 3 και 4, του Ν.Δ. 3972/1959 και 7 (παρ. 1 και 5) του από 23/31.12.55 Β.Δ/τος «περί εφαρμογής του υπ. κώδικος επί των υπαλλήλων Ν.Π.Δ.Δ.», β)τας προτάσεις των Συγκλήτων των Πανεπιστημίων Αθηνών και Θεσσαλονίκης του Ε.Μ. Πολυτεχνείου, της Ανωτάτης Σχολής Οικονομικών και Εμπορικών Επιστημών και της Παντείου Ανωτάτης Σχολής Πολιτικών Επιστημών, διατυπωθείσας κατά τας Συνεδρίας αυτών αντιστοίχως της 4.11.59, 11.11.59, 27.11.1959, 12.11.59 και 6.12.59, γ)την υπ’ αριθ. 149/1960 γνωμοδότησιν του Α.Σ.Δ.Υ. και δ)την υπ’ αριθ. 350/1960 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Αι προβλεπόμεναι υπό των κειμένων διατάξεων τακτικαί θέσεις γυμναστών των ανωτάτων εκπαιδευτικών ιδρυμάτων, ορίζονται επί βαθμώ της εν άρθρ. 5 του Ν.Δ. 3379/1955 βαθμολογικής και μισθολογικής κλίμακος Σωματικής Αγωγής, ως εξής: α)Πανεπιστημίου Αθηνών 1 θέσις επί βαθμώ Γενικού Επιθεωρητού. 7 θέσεις επί βαθμοίς πρωτοβαθμίου καθηγητού έως και επόπτου. β)Πανεπιστημίου Θεσσαλονίκης 1 θέσις επί βαθμώ Γενικού Επιθεωρητού. 3 θέσεις επί βαθμοίς πρωτοβαθμίου καθηγητού έως και επόπτου. γ)Εθνικού Μετσοβίου Πολυτεχνείου 2 θέσεις επί  βαθμοίς πρωτοβαθμίου καθηγητού έως και επόπτου. δ)Ανωτ. Σχολής Οικονομ. και Εμπ. Επιστημών 1 θέσις επί βαθμοίς πρωτοβαθμίου καθηγητού έως και επόπτου. Σελ. 55 ε)Παντείου Ανωτάτης Σχολής Πολ. Επιστημών 1 θέσις επί βαθμοίς πρωτοβαθμίου καθηγητού έως και επόπτου. Άρθρ.2.-1.Εις τον κατά το προηγούμενον άρθρον εισαγωγικόν βαθμόν (πρωτοβαθμίου καθηγητού) του κλάδου Γυμναστών εκάστου των ανωτάτων εκπαιδευτικών ιδρυμάτων διορίζονται οι κεκτημένοι πτυχίον της Εθνικής Ακαδημίας Σωματικής Αγωγής, γνωρίζοντες αρτίως μίαν των γλωσσών Αγγλικήν, Γερμανικήν ή Γαλλικήν, κεκτημένοι δε και ετησίας τουλάχιστον σπουδάς εις το εξωτερικόν ή οι υπηρετούντες ή υπηρετήσαντες ως πρωτοβάθμιοι καθηγηταί Σωματικής Αγωγής εις Δημόσια σχολεία. 2.Το προς διορισμόν εις τον κατά το προηγούμενον εδάφιον κλάδον γυμναστών ανώτατον όριον ηλικίας αυξάνεται εις το 45ον έτος. Άρθρ.3.-Οι κατά την δημοσίευσιν του παρόντος υπηρετούντες γυμνασταί των ανωτάτων εκπαιδευτικών ιδρυμάτων εντάσσονται αυτοδικαίως, κατ’ εφαρμογήν του άρθρ. 38 του Ν.Δ. 3379/1955, εις τους κατά την κλίμακα του άρθρ. 5 του Ν.Δ/τος τούτου βαθμούς του κλάδου Σωματικής Αγωγής, ως ακολούθως: α)Οι επί βαθμώ 2ω εις τον βαθμόν του επόπτου. β)Οι επί βαθμώ 3ω εις τον βαθμόν του επιθεωρητού. γ)Οι επί βαθμώ 4ω εις τον βαθμόν του πρωτοβαθμίου καθηγητού. δ)Οι επί βαθμώ 5ω εις τον βαθμόν του πρωτοβαθμίου καθηγητού. 2.Ο υπό των ανωτέρω εν τοις εδαφ. α΄, β΄ και γ΄ διανυθείς χρόνος υπηρεσίας εις τους βαθμούς, ους ήδη κατέχουν, λογίζεται ως διανυθείς εις τας θέσεις και τους βαθμούς, εις ους νυν εντάσσονται. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 56 